open-index/open-wikipedia-markdown huggingface dataset:
Querelle des anciens et des modernes

**Querelle des anciens et des modernes** [] (fransk «striden mellom de gamle og de moderne») er en litterær debatt som raste i Frankrike i århundreskiftet 1600- til 1700-tallet. Debatten dreide seg om hvorvidt Ludvig XIVs tid kunne måle seg med antikken, og i hvilken utstrekning den kunne fungere som forbilde for samtidens litteratur og kunst.

«Querelle» ble snart kjent utenfor Frankrike, og lignende debatter tilpasset lokale forhold fant sted. I England utviklet «Battle of the Books» seg, der blant andre Richard Bentley og Alexander Pope deltok.  En strid som Johann Jakob Bodmer og Johann Jakob Breitinger kjempet mot Johann Christoph Gottsched om det «vidunderlige» kan sees som en tysk avlegger av «querelle». Mot slutten av 1700-tallet ble tematikken tatt opp igjen av Johann Gottfried Herder, Friedrich Schiller og Friedrich Schlegel.

## Litteratur
* DeJean, Joan E.: *Ancients against Moderns. Culture Wars and the Making of a Fin de Siècle.* Chicago, London: Univ. of Chicago Press, 1997.
* Joseph M Levine: *The Battle of the Books. History and Literature in the Augustan Age.* Ithaka, NY; London: Cornell UP, 1991.
* Gyula Alpár: *Der Streit der Alten und Modernen in der deutschen Literatur bis um 1750.* Diss. Uni Pécs 1939. Pécs: Mayer, 1939. (=Specimina dissertationum facultatis philosophicae Regiae Hungaricae Universitatis Elisabethinae Quinqueecclesiensis; 152 / A Német Intézet értekezései; 16)
* Till R. Kuhnle: «Querelle»,  i Gert Ueding (red.): *Historisches Wörterbuch der Rhetorik VII*, Tübingen: Niemeyer 2005,  Sp. 503–523.
* Volker Roloff (red.): *Tradition und Modernität. Aspekte der Auseinandersetzung zwischen Anciens und Modernes.* Essen: Hobbing, 1989. (=Kultur und Erkenntnis; 6) 1-12.
Johann Jakob Bodmer

**Johann Jakob Bodmer** (1698–1783) var en sveitsisk filolog.

## Liv og virke
Bodmer studerte teologi og fikk opplæring i kjøpmannsyrket før han ble professor for sveitsisk historie og politikk ved *Gymnasium Zürich*.

Bodmer er viktig som medoppdager av middelhøytysk dikting og for oversettinger av Homer og John Milton, men hans hovedbidrag til tyskspråklig litteraturhistorie er en strid han sammen med sin venn Johann Jakob Breitinger kjempet mot den litterære «smaksdommeren»  Johann Christoph Gottsched. I opposisjon til Gottscheds franske forbilder favoriserte Bodmer John Miltons engelske sensualisme, og i stedet for å forherlige antikken holdt Bodmer middelalderen høyt – og fikk med det en avgjørende innflytelse på romantikken. På sett og vis kan Bodmer, Breitinger og Gottsched sees på som en tysk variant av den franske *[[Querelle des anciens et des modernes]]*.

Bodmer formulerte sine litteraturteoretiske prinsipper i  *Critische Abhandlung von dem Wunderbaren in der Poesie* (1740).

## Referanser


## Kilder

* .
* 
* 

## Eksterne lenker

* 
* 
* 
*
Tomasz Makowski

**Tomasz Artur Makowski** (IPA: [ˈtɔmaʃ ˈartur maˈkɔfsci]; født i 1970) er en polsk bibliotekar og historiker. Han er direktør for Polens nasjonalbibliotek i Warszawa og leder for Landets Bibliotekråd.
Han har jobbet ved Polens Nasjonalbibliotek siden 1994 og var tidligere assisterende direktør for forskning og leder ved avdeling for spesialsamlinger.

Han er blant annet medlem av The European Library og International Federation of Library Associations and Institutions (IFLA). Siden 2011 har han vært æresmedlem av Association Internationale de Bibliophilie og Forbund av Kirkelige Biblioteker «FIDES» (Federacja Bibiotek Kościelnych FIDES).

Han er også hovedredaktør av *Nasjonalbibliotekets Årskrift* (*Rocznik Biblioteki Narodowej*) og *Polish Libraries*.

I 2001 tok han doktorgrad i historie. Han spesialiserer seg på håndskrifter, bibliotekhistorie og Polen i tidlig moderne tid.

Han er amanuensis ved Institutt for historie ved Stefan Wyszyński-universitet i Warszawa.

## Referanser


## Eksterne lenker
* Tomasz Makowski bio on The Fryderyk Chopin Institute webpage 
* Biogram na stronie Instytutu Nauk Historycznych
Tukkuelva

**Tukkuelva** (også skrevet **Tukuelva**, i øvre del: **Gropelva**) er ei elv i Aurskog-Høland kommune i Akershus. Den renner gjennom de sentrale deler av Rømskog og munner ut i Rømsjøen. Elva har en total lengde på 19,5 kilometer og utgjør den øverste delen av Upperudsälvens vassdrag.

Elva har utspring ved Kaperalholtåsen helt øst i Setskog, hvor den kalles Storengbekken og renner mot vest til den møter bekken fra Gravertjenn. Etter samløpet kalles den Graverbekken, som renner mot nordvest, via Brattfossvannet og Askeviktjenn, til Fleskevannet. Vassdraget får på denne strekningen en rekke mindre tilløp fra nord. Hovedelva har utløp fra Bergsund ved vestenden av Fleskevannet, og renner mot sørvest til Fleskeslora, videre sørover til Mortegroptjennet, hvor den snur mot sørøst. Elva kalles Gropelva mellom Mortegroptjennet og gården Mortegropa, som er den øverste bosetningen langs elva.

Ved Rømskog Næringspark (tidligere Rømskog Sag og Høvleri) snur den mot sør og det dukker opp stadig flere gårder og mer bebyggelse langs elva etterhvert som den flyter videre sørover mot munningen i Bøvika, helt nord i Rømsjøen. På den siste strekningen før munningen danner elva flere små fosser, som Tukufossen, Steinbyfossen og Kristensfoss.

## Referanser
Fleskevannet

**Fleskevannet** er en innsjø i Setskog i Aurskog-Høland kommune i Akershus. Den er utspring for Tukkuelva, og har tilløp fra en rekke bekker fra skogområdene øst i Setskog, hvorav den største er Graverbekken. Innsjøen består av fire viker formet som et kryss, Gravervik mot nordvest, Østervik mot nordøst, Sagvika mot sørøst og Ulvesund mot sørvest. Ulvesund fortsetter videre mot sørvest som Bergsund, hvor Tukkuelva har sitt utløp fra.

## Referanser
Battle Chess

***Battle Chess*** er en videospill-versjon av sjakk der brikkene kommer til liv og slåss dersom de slår hverandre ut. Spillet ble utviklet av Interplay Entertainment for Amiga i 1988, og ble i tiden etter utgitt på mange plattformer, blant annet Commodore 64, MS-DOS, NES, Mac OS og Microsoft Windows. I 1991 kom *Battle Chess Enhanced* for PC med VGA-grafikk og musikk spilt fra CD-ROMen.

*Battle Chess* fikk gode kritikker og var en kommersiell suksess.

## Spillet
*Battle Chess* følger reglene for vanlig sjakk, så alle kamper ender med at den angripende brikken vinner. Med 6 brikker av hver type, samt at kongene ikke kan ta hverandre, gir det 35 mulige animasjoner. Noen av kampene inneholder pop-kulturelle referanser, for eksempel at springer mot springer har animasjoner inspirert av *[[Monty Python and the Holy Grail]]*, og konge mot løper er inspirert av Indiana Jones og *[[Raiders of the Lost Ark]]*.

Spillet kan også spilles i en 2D versjon uten animsajoner. Man kan spille mot en annen person, eller mot datamaskinen.

## Utvikling
*Battle Chess* var Interplay Entertainments første egenutviklede utgivelse etter at de avsluttet samarbeidet med Electronic Arts.

## Mottagelse
*Battle Chess* fikk gode kritikker, som 84 % fra magasinet «Computer and Videogames» (CVG), 3,5 stjerner fra Dragon magazine i 1989 og 5 stjerner for CD-ROM utgaven i 1993.. Grafikken og animasjonen ble ansett som avanserte og morsomme, mens selve sjakken ikke var så bra.

I 1994 ble spillet introdusert i «Computer Gaming Worlds Hall of Fame» og i november 1996 ble det kåret til nr 106 av tidenes 150 beste spill.

## Oppfølgere
Xiangqi-versjonen *Battle Chess II: Chinese Chess* ble lansert i 1991. *Battle Chess 4000* kom i 2001. I desember 2015 sa Brian Fargo at han jobbet med *Battle Chess 3* på 90-tallet, men at prosjektet ble avblåst.
I 2014 kom en gjenutgivelse *Battle Chess: Game of Kings* fra Interplay utgitt på Steam.

## Referanser


## Eksterne lenker
*
Jack Colreavy

**Jack Colreavy** (født 15. juni 1989) er en australsk friidrettsutøver som konkurrerer i langdistanseløp. Han løp tidligere hinderløp, men konkurrerer nå hovedsakelig på langdistanseløp. 

## Idrettskarriere
Da han var tidlig i 20-årene var han en av delstaten New South Wales' fremste løpere innen friidrett, gateløp og terrengløp, og han ble delstatsmester på halvmaraton i 2013. Han fikk sølv på 3000 meter hinder i det australske mesterskapet i friidrett 2012/13, bak James Nipperess, og bronse i det australske mesterskapet 2015/16. Han begynte å satse på maraton i 2014, og byttet trener fra John Atterton til Adam Didyk. Dette ga resultater, og han satte personlig rekord på 3000 og 5000 meter i 2015, og nye personlige rekorder på 3000 meter, 3000 meter hinder, 5000 meter og 10 km i 2016. Han debuterte i maraton på slutten av 2016, da han fikk sølv i det australske mesterskapet med tiden 2:23:16. Thomas do Canto vant denne øvelsen. Han løp sin andre maraton i mars 2017, på 2:18:32, og oppfylte med det kravet til VM i friidrett 2017.

Han deltok i maraton under VM i friidrett 2017, og kom der på 45.-plass med tiden 2:21:44.

## Referanser


## Eksterne lenker
* 
*  Profil hos Athletics Australia 
*  Profil på All-Athletics.com
Polens nasjonalbibliotek

**Polens nasjonalbibliotek** (polsk *Biblioteka Narodowa* IPA [ˌbʲiblʲjɔˈtɛka narɔˈdɔva]) er Polens største bibliotek og en av landets viktigste kultur- og forskningsinstitusjoner. Nasjonalbiblioteket setter bibliografiske standarder og er ansvarlig for nasjonalbibliografi. Nasjonalbiblioteket, i samsvar med pliktavleveringsloven, samler inn alle bøker, tidsskrifter, digitale og audiovisuelle dokumenter som produseres i Polen. I tillegg finnes det på biblioteket en samling av polonica som er utgitt i utlandet. Nasjonalbiblioteket driver også et forlag og gir ut bøker og tidsskrifter: "Polish Libraries", "Rocznik Biblioteki Narodowej" og "Notes Konserwatorski”. Nasjonalbiblioteket er underlagt Departementet for kultur og nasjonalarv i Warszawa (Ministerstwo Kultury i Dzedzictwa Narodowego).

Polens nasjonalbibliotek ble etablert i 1928, men biblioteket trekker sine røtter helt tilbake til Załuski-Biblioteket som ble grunnlagt på 1700-tallet. Biblioteket ble åpnet i 1930 med en grunnsamling på 200.000 bind. Stefan Demby ble bibliotekets første direktør. Han ble etterfulgt av Stefan Vrtel-Wierczyński i 1934.

I begynnelsen fikk Nasjonalbiblioteket ikke sine egne lokaler. Derfor ble samlingen bevart på forskjellige steder i Warszawa. I 1935 rommet Potocki-palasset avdelingen for spesialsamlinger.
Det ble planlagt et nybygg, spesiallaget for bibliotekvirksomhet på Pole Mokotowskie i Warszawa, men utbruddet av 2. verdenskrig ødela disse planene.

Før 2. verdenskrig brøt ut, besto Nasjonalbibliotekets samling av:
* 6.500.000 bøker og tidsskrifter fra 1800 og 1900-tallet
* 2,200 inkunabler
* 52,000 håndskrifter
* Kart, ikoner og musikk
Najonalbiblioteket ble omgjort til  Byens Bibliotek av nazistene i  1940.

Etter Warszawa-oppstandens fall i 1944, satte nazistene hele spesialsamlingen i brann. De gjorde dette med vilje for å straffe deltakerne i oppstanden. 80.000 trykte bøker (inkludert polonica fra 1500-1800-tallet), 26.000 håndskrifter, 2,500 inkunabler, 100.000 tegninger og graveringer, 50.000 musikk ark og teatermateriale ble ødelagt. Det finnes en vurdering som viser at 3.600.000 av 6.000.000 bind som ble samlet av Warszawas største biblioteker forsvant under 2. verdenskrig. Store deler av de forsvunne bøkene hørte til Nasjonalbibliotekets samlinger.

Polens nasjonalbibliotek ble gjenopprettet i 1945. Samlingene som tidligere ble fraktet til Tyskland og Østerrike, ble levert tilbake til Polen (blant annet deler av Krasiski-Biblioteket og Przezdziecki-Biblioteket). I 1959 fikk biblioteket tilbake 2 håndskrifter Kazania świętokrzyskie, Psałterz floriański og noen manuskripter av Fryderyk Chopin.

Nasjonalbibliotekets nåværende lokaler ble bygd  i årene 1962-1976.

Nasjonalbibliotekets samling er  den største i hele landet. Samlingen inneholder  8 500 000 materialer, blanet annet 162.000 bind av bøker som ble trykt før året 1801, over 26.000 håndskrifter (inkludert 7000 musikk håndskrifter) og  485.000 graveringer. I tillegg inneholder samlingen fotografier og ikoner, over 130.000 kart, over 2.000.000 bøker og 1.000.000 tidsskrifter fra 1800-2000-tallet.

## Referanser


## Eksterne lenker
*
Załuski-biblioteket

**Załuski-biblioteket** i Warszawa (polsk *Biblioteka Załuskich*, IPA [ˌbʲiblʲjɔˈtɛka zaˈwuscix]) var ett av de første og største offentlige bibliotekene på 1750-tallet, ikke bare i Polen, men også i hele Europa og verden.

Biblioteket ble grunnlagt av to brødre: biskop Józef Andrzej Załuski og biskop Andrzej Stanisław Załuski.

Bibliotekets grunnsamling oppfattet omtrent 200.000 bind. Til 1780-tallet hadde samlingen økt til cirka 400.000 bind. Den inneholdt trykte bøker, kart og håndskrifter.

Etter Kościuszko-oppstanden i 1794 (Insurekcja kościuszkowska) ble hele samlingen overtatt av tsarina Katarina den store. Deler av samlingen ble ødelagt eller stjålet under reisen til Russland. Senere la samlingen grunnlaget for opprettelsen av Det russiske nasjonalbiblioteket.

Noen deler av Zaułuski-samlingen kom tilbake til Polen på 1800-tallet, og i 1920-årene leverte den sovjetiske regjeringen tilbake 50.000 bind.

Etter Warszawa-oppstandens fall i 1944, satte tyske styrker byen i brann. Bare 1800 håndskrifter og 30.000 trykte materialer fra den opprinnelige samlingen ble bevart. 

Polens nasjonalbibliotek, som ble etablert i 1928, trekker sine røtter helt tilbake til Załuski-biblioteket.

## Litteratur
* Jan Kozłowski,  ''Szkice o dziejach Biblioteki Załuskich.'' Publisher: *Zakład Narodowy Imienia Ossolińskich*, Polish Academy of Sciences,  Retrieved October 23, 2011.
* Heinz Lemke, *Die Brüder Zaluski und ihre Beziehungen zu Gelehren in Deutschland und Danzig*, Berlin 1958
* Marian Łodyński, *Z dziejów "Biblioteki Rzeczypospolitej Załuskich zwanej" w l. 1785-94*, Warszawa 1935
* Jan Kozłowski, *Biblioteka Załuskich w dwunastu odsłonach*, "Roczniki Biblioteki Narodowej" 33:2001 
* Jan Kozłowski, *Źródła  do rekonstrukcji Biblioteki Załuskich*, Z badań nad polskimi księgozbiorami historycznymi, 15(1993)
* Stanisław Roszak, *Środowisko intelektualne i artystyczne Warszawy w połowie XVIII w. Między kulturą Sarmatyzmu a Oświecenia*, Toruń 1997
* Tadeusz Zarzębski, *Biblioteka Rzeczypospolitej Załuskich zwana (Fakty z dziejów)*, "Roczniki Biblioteki Narodowej" 27/28:1991/92
* *Pamiątki dziejów Biblioteki Załuskich*, opr. Joanna Płaza i Bożena Sajna, Biblioteka Narodowa, Warszawa 1997
* Piotr Bańkowski, *Ze studiów nad rękopisami byłej cesarskiej biblioteki publicznej w Petersburgu* Nakładem "Przeglądu Bibliotecznego", Kraków 1937

## Referanser


## Eksterne lenker
*
Fortunate Son

«**Fortunate Son**» er en sang av det amerikanske rockebandet Creedence Clearwater Revival, utgitt på deres fjerde studioalbum, *[[Willy and the Poor Boys]]* (1969). Originalt var «Fortunate Son» en singel, utgitt sammen med «Down on the Corner» i september 1969. Den ble raskt en fredsbevegelses-anthem; et symbol for motstandere til USAs innvolvering i Vietnamkrigen.

22. november 1969 havnet sangen på fjortendeplass i USA. Sangen vant RIAA Gold Disc-prisen i desember 1970. Pitchfork Media plasserte sangen på sytendeplass på lista over de to hundre beste sangene fra 60-tallet. På *[[Rolling Stone]]s* liste over de fem hundre beste sangene gjennom tidene rangerte de «Fortunate Son» som nummer 99. I 2014 fikk sangen plass i National Recording Registry med begrunnelsen «culturally, historically, or aesthetically important» (norsk: viktig kulturelt, historisk eller estetisk).

## Referanser
Aurdal kraftverk

**Aurdal kraftverk** er et vannkraftverk i Vindafjord kommune i Rogaland.

Det er et elvekraftverk som utnytter et fall på 40 meter i Aurdalsåna.

Installert effekt er 22 kW fra en peltonturbin. Årsproduksjon er 0,1 GWh.

Kraftverket ble bygd ca 2002. Det var nedlagt i noen år, men driften er gjenopptatt i 2017.

## Referanser


## Kilder
* 
* NVE vannkraftdatabase
Slagstad kraftverk

**Slagstad kraftverk** er et vannkraftverk på Kjetilstad i Suldal kommune i Rogaland.

Det er et elvekraftverk som utnytter et fall på 200 meter i en bekk.

Installert effekt er 80 kW fra en peltonturbin. Årsproduksjon er 0,4 GWh.

Kraftverket eies av en lokal grunneier.

## Referanser


## Kilder
* 
* NVE vannkraftdatabase
Purple Rain (sang)

«**Purple Rain**» er en sang laget av Prince og The Revolution. Sangen kommer fra albumet *[[Purple Rain (album)|Purple Rain]]* som er lydspor-albumet til filmen med samme navn. Sangen «Purple Rain» ble utgitt som den tredje singelen fra dette albumet. Sangen kombinerer rock, R&B, gospel, og orkestermusikk. Den lå på andreplass på listene i USA gjennom en periode på to uker, og den regnes som en av Princes signatursanger. Den ble sertifisert gull i 1984 av Recording Industry Association of America etter den solgte én million eksemplarer i USA. I Storbritannia ble den sertifisert sølv av British Phonographic Industry i 2013.

Etter Prince døde i 2016 toppet sangen de amerikanske og britiske iTunes-listene, som førte til at «Purple Rain» havnet på ny hos Billboard Hot 100, denne gangen på syttendeplass. Litt tid etter klatret den opp til fjerdeplass. Den havnet også på UK Singles Chart for andre gang hvor den økte sin forrige topplassering fra åttendeplass til sjetteplass. Før April 2016 har sangen solgt 1 186 215 eksemplarer i USA.

I 2024 ble sangen nummer 18 på Rolling Stones liste The 500 Greatest Songs of All Time.

## Referanser
Johann Jakob Breitinger

**Johann Jakob Breitinger** (1701–1776) var en sveitsisk filolog og forfatter.

## Liv og virke
Johann Jakob Breitinger studerte teologi og filologi. Fra 1731 arbeidet han som professor ved gymnaset i Zürich, først i hebraisk, seinere i greske språk . Han samarbeidet med sin venn Johann Jakob Bodmer om å skrive kirkehistoriske, og det er vanskelig å skille hvilket bidrag som kommer fra hvem av dem. Hoveddelen av den historiske samlingen *Thesaurus Historicae Helveticae* (1735) kan tilskrives Breitinger.

I Breitingers hovedverk, *Critische Dichtkunst* fra 1740, avviser han det tradisjonelle poetiske prinsippet om imitasjon av naturen gjør seg til talsmann for den skapende fantasi. Dette synet fikk stor betydning i tysk litteraturhistorie og for den spirende geni-kulten som slo ut i full blomst i romantikken. Det har også sammenheng med den litteraturhistorisk viktige striden som Bodmer og Breitinger kjempet mot Johann Christoph Gottsched.

## Verk
* *Kritische Abhandlung von der Natur, den Absichten und dem Gebrauche der Gleichnisse*, 1740.
* *Critische Dichtkunst*, 1740.
* *Verteidigung der schweizerischen Muse Herrn D. A. Hallers*, 1744.

## Referanser


## Kilder
* 
* 
* 

## Litteratur
* Anett Lütteken, Barbara Mahlmann-Bauer (red.): *Johann Jakob Bodmer und Johann Jakob Breitinger im Netzwerk der europäischen Aufklärung*. (=Das achtzehnte Jahrhundert / Supplementa 16). Wallstein, Göttingen 2009, ISBN 978-3-8353-0560-1.
* Johannes Wankhammer: *Poiesis im «Gegenhalt» der anderen Welten: Epistemische und kosmologische Kontingenz bei Breitinger und Brockes.* I Tim Sparenberg, Reto Rössler, and Philipp Weber (red.): *Kosmos und Kontingenz.* Fink, Paderborn 2016, s. 112–126.

## Eksterne lenker
* 
* 
* 
* NZZ zum 300. ''«Zum 300. Geburtstag von Johann Jakob Breitinger. Ein tüchtiger, gelehrter, einsichtsvoller Mann»'', *Neue Zürcher Zeitung* 1. mars 2001]
Annbjørn Johansen

**Annbjørn Johansen** (født 4. januar 1969) er en norsk tidligere skøyteløper som deltok i nasjonale og internasjonale konkurranser i hurtigløp på skøyter for Norge og først representerte Idrettslaget Sverre og i sin siste aktive sesong (1990/91) gikk for Trondhjems Skøiteklub.

## Personlige rekorder

## Referanser




## Eksterne lenker
*
Rigny Bjerg

**Rigny Bjerg** er et fjell innenfor Blossevillekysten på Grønlands østkyst. Fjellet er med sitt blåsvarte utseende et markant landemerke i Danmarkstredet. Fjellet ble først sett under vikingenes ferder fra Island til Grønland og kalles **Blåserk** i de islandske sagaene. Det fikk navnet *Mont Rigny* av Jules de Blosseville i 1833. Fjellet er formentlig oppkalt etter Henri Gauthier, grev de Rigny, som i 1833 var fransk minister for marinen og koloniene.

Rigny Bjerg ligger mellom *Sortebræ* i vest og *Storbræ* i øst. Toppen rager 2783 moh. Førstebestigning av toppen ble gjort 19. juli 2003 av Martin Pohl og Mike Palmer i Midnight Sun 03-ekspedisjonen. En detaljert topografi over området er vist på vedlagte kart fra OpenTopoMap.

## Referanser
Coasteering

**Coasteering** er en aktivitetsform som innebærer svømming, klatring og hopping i fjæren. Aktiviteten gjennomføres normalt ikledd våtdrakt, flytevest og hjelm.

Coasteering oppstod i Wales i 1980-årene og har siden spredt seg til andre land.

## Referanser
Kongen og jeg (film)

***Kongen og jeg*** (originaltittel ***The King and I***) er en amerikansk romantisk filmmusikal fra 1956, regissert av Walter Lang. Filmen ble produsert av Charles Brackett og Darryl F. Zanuck. Manuset til Ernest Lehman er basert på Richard Rodgers og Oscar Hammerstein IIs scenemusikal *[[Kongen og jeg]]*, som igjen er basert på Margaret Landons roman *[[Anna and the King of Siam]]* fra 1944. Romanen var basert på memoarene til Anna Leonowens, som ble guvernante for kong Mongkuts barn under hans velde i Siam i 1860-årene. Deborah Kerr og Yul Brynner spiller hovedrollene.

## Handling
Etter ektemannens død drar den engelske lærerinnen Anna Leonowens (Deborah Kerr) til Siam sammen med sønnen Louis (Rex Thompson). Her skal hun være guvernante for kong Mongkuts (Yul Brynner) barn. Dette er ikke verdens enkleste oppgave, spesielt fordi kongen er en svært bestemt mann. Når hun ikke får huset hun er lovet i kontrakten, truer hun med å dra tilbake til England. Hun oppdager etter hvert at de siamesiske skikkene er svært forskjellige fra de engelske, og hun kommer ofte i konflikt med kongen. Etter hvert lærer de hverandre å kjenne, og de forelsker seg i hverandre.

## Medvirkende
*Deborah Kerr som Anna Leonowens
*Yul Brynner som Kong Mongkut av Siam
*Rita Moreno som Tuptim
*Terry Saunders som Lady Thiang
*Martin Benson som Kralahome
*Rex Thompson  som Louis Leonowens
*Patrick Adiarte som Prins Chulalongkorn
*Alan Mowbray som Sir John Hay
*Geoffrey Toone som Sir Edward Ramsay
*Carlos Rivas som Lun Tha
*Judy Dan som Royal Wife

; Dubbing
*Marni Nixon dubbet Annas sangstemme
*Leona Gordon dubbet Tuptims sangstemme
*Rueben Fuentes dubbet Lun Thas sangstemme

## Mottakelse

*Kongen og jeg* ble forbudt i Thailand på grunn av skildringen av kong Mongkut.

Filmen fikk god kritikk og ble en kassasuksess på kino. Den vant fem Oscar-priser for beste mannlige hovedrolle (Brynner), beste scenografi, farger (John DeCuir, Lyle R. Wheeler, Walter M. Scott og Paul S. Fox), beste kostymedesign, farger (Irene Sharaff), beste originalmusikk (Alfred Newman og Ken Darby) og beste lydinnspilling (Carlton W. Faulkner på vegne av 20th Century Fox). Filmen ble også nominert til priser for beste film (Brackett), beste kvinnelige hovedrolle (Kerr), beste regi (Lang) og beste kinematografi, farger (Leon Shamroy). *Kongen og jeg* vant to Golden Globes for beste musikal eller komedie og beste kvinnelige hovedrolle (Kerr).

Det amerikanske filminstituttet (AFI) har kåret *Kongen og jeg* til tidenes 11. beste filmmusikal fra USA, samt tidenes 31. beste kjærlighetsfilm fra USA. Låten «Shall We Dance?» ligger i tillegg på listen over filmhistoriens beste amerikanske filmlåter.

## Referanser


## Eksterne lenker
*
Jon Vegard Nybråten

**Jon Vegard Nybråten** (født 22. september 1966) er en norsk tidligere skøyteløper som deltok i nasjonale og internasjonale konkurranser i hurtigløp på skøyter for Norge og representerte Kongsvinger Idrettslag.

## Personlige rekorder

## Referanser




## Eksterne lenker
* 
*  Jon Vegard Nybråten på Jakub Majerski's Speedskating database (Adelskalender distanser og sammenlagt)
Blonde (Frank Ocean-album)

***Blonde*** (stilisert som ***blond***) er det andre studioalbumet til den amerikanske sangeren Frank Ocean. Albumet ble utgitt 20. august 2016, rett etter utgivelsen av videoalbumet *Endless.* Albumet var i utgangspunktet kjent som *Boys Don't Cry* og var sagt til å skulle slippe en gang i juli 2015, men endte opp med å bli utsatt flere ganger og ble emne for utbredt medieforventninger før utgivelsen.

Albumet har en abstrakt og eksperimental lyd, og har med vokaler fra gjesteartister som blant annet André 3000, Beyoncé, Yung Lean, og Kim Burrell. Produksjonen er gjort av Frank Ocean selv, sammen med flere ledende plateprodusenter, blant annet Malay og Om'Mas Keith som tidligere har jobbet med Ocean på Channel Orange, i tillegg til James Blake, Jon Brion, Buddy Ross, Pharrell Williams og Rostam Batmanglij.

## Sporliste
Tatt fra albumnotater.

### Unoterte spor
18. "Interviews" - skrevet av Buddy Ross 4:31

### Notater
* Sangen "Nights" er stilisert som "Night.s" i fysiske utgivelser.
* "Nikes" har med ekstra vokaler fra Amber Coffman; den originale magasin versjonen av "Nikes" har med ikke-krediterte vokaler fra KOHH
* "Pink + White" har med ekstra vokaler fra Beyoncé Knowles-Carter
* "Be Yourself" har med ikke-krediterte vokaler fra Rosie Watson
* "Solo" har med ekstra vokaler fra Jazmine Sullivan
* "Self Control" har med ikke-krediterte vokaler fra Austin Feinstein
* "Solo (Reprise)" har med ikke-krediterte vokaler fra André 3000
* "Facebook Story" har med ikke-krediterte vokaler fra Sebastian
* "Godspeed" har med vokaler fra Kim Burell og Yung Lean
* "Interviews" har med intervjuer med Ryan Moore, Ibrahim Hariri, Na-Kel Smith, Sage Elsessler, Evan Clark, Nabil Hariri og Frank Ocean, utført av Mikey Alfred

### Samples
* "Be Yourself", "Facebook Story" og "Interviews" inneholder samples av "Running Around" av Buddy Ross, "Good Guy" inneholder en ikke-kreditert sample av "Running Around".
* "Close to You" inneholder en sample av "(They Long to Be) Close to You", skrevet av Burt Bacharach og Hal David og fremført av Stevie Wonder.
* "White Ferrari inneholder en del av "Here, There and Everywhere" skrevet av John Lennon og Paul McCartney, og fremført av The Beatles.
* "Seigfried" inneholder ett sitat fra "A Fond Farewell" av Elliot Smith og en sample fra "Untitled" av Rostam Batmanglij.
* "Futura Free" inneholder en sample av "Anthrax" skrevet av Dave Allen, Hugo Burnham, Andy Gill og Jon King, og fremført av Gang of Four.

## Referanser
Therese Charlotte Margrethe Nielsen

**Therese Charlotte Margrethe Nielsen** (også kjent som **TCMN**, født 20. september 1994 i Tromsø) er en norsk blogger. Hun blogger om temaer som sminke, klær og hår.

Som barn bodde Nielsen i Tromsø, Oslo og Frogner i Sørum, før familien flyttet tilbake til Tromsø igjen i 2006. Som ungdom bodde hun delvis hos moren på Kvaløya og hos faren i Tromsdalen.

Nielsen begynte å blogge som 15-åring. Bloggen hennes ble etterhvert en av Norges best besøkte, og hun knivet stadig med Sophie Elise om førsteplassen på bloglisten. På det meste fulgte  nordmenn, stort sett unge jenter, med på hva hun gjorde hver dag.

Hun var med i TV3-programmet *[[Charterfeber]]* i 2013, sammen med de to andre bloggerne Rannveig Heitmann og Ida Martine Dypvik. På TV-skjermen ble Syden-oppholdet fremstilt som konfliktfylt mellom Heitmann på den ene siden og duoen Dypvik/Nielsen på den andre siden, men Nielsen mente i etterkant at hun var blitt uriktig fremstilt av produksjonsselskapet.

Nielsens bloggaktivitet var på topp i 2013, men hun har siden trappet ned bloggingen til fordel for en yrkeskarriere som frisør.

## Referanser




## Eksterne lenker
*
Stig Othard Arntzen

**Stig Othard Arntzen** (født 15. september 1821 i Christiania, død 1. november 1881) var en norsk distriktslege og politiker, som var ordfører i Bodø i 1854, 1857 og 1864.

Han tok artium i 1835 og cand. med. i 1842 fra Trondheim. I 1844 fikk han jobb som distriktslege i Lyngen i Troms og flyttet videre til Voss i 1850. I 1852 flyttet han til Søndre Salten. Da distriktlegeembedet ble delt i to i 1855, overtok han som distrikslege i Bodø.

## Referanser


## Litteratur
* 
*
Kyree King

**Kyree King** (født 1994) er en friidrettsutøver fra USA som konkurrerer i sprint.

## Idrettskarriere
King deltok i USA-mesterskapet i friidrett 2017, der han kom på fjerdeplass på fjerdeplass på 200 meter, men han ble slått ut i semifinalen på 100 meter, med tiende beste tid. 

Han representerte USA under VM i friidrett 2017, men ble slått ut i semifinalen med 14. beste tid. 

## Referanser


## Eksterne lenker
* 
*  Profil hos All-Athletics 
*  Profil hos University of Oregon Athletics
Virginiahumlebøk

**Virginiahumlebøk** (*Ostrya virginiana*) er et lite, løvfellende tre som vokser i østlige Nord-Amerika og deler av Mellom-Amerika.

Den blir opptil 18 meter høyt med en kort stamme og åpen krone. Barken er gråbrun og skaller av i vertikale flak. Bladene er ovale til elliptiske, 8–12&nbsp;cm lange og 4–5&nbsp;cm brede. Bladranden er dobbelttannet, og bladundersiden er sparsomt håret, spesielt langs nervene. Arten vokser som undervegetasjon i mange skogtyper. I nord vokser den på tørre steder, men lenger sørover er den vanligst på fuktig grunn.

I nordlige og sentrale områder vokser den sammen med treslag som amerikaosp, sukkerlønn, amerikabøk, kanadahemlokk, rødeik, kviteik, skarlageneik og andre eikearter, kvitask, kvitalm, bitterhickory, skihickory, svinehickory, ambratre, sumptre, tulipantre, rødalm, sassafras og blomsterkornell. Mange busker finnes sammen med arten, for eksempel topplønn, amerikahassel, nebbhassel, *[[Diervilla|Diervilla lonicera]]*, *[[Dirca palustris]]*, virginiatrollhassel, *[[Lonicera canadensis]]*, canadabarlind, lønnebladkrossved og *[[Viburnum lantanoides]]*.

I de artsrike sørlige skogene finnes virginiahumlebøk sammen med blant annet amerikabøk, oksemagnolia, kviteik, virakfuru, blomsterkornell, amerikakristtorn, amerikaagnbøk, amerikajudastre og *[[Asimina triloba]]*. Noen andre vanlige trær i sør er sumptre, ambratre, tulipantre, eik, hickory, amerikasølvlind, rødlønn, floridalønn, rødalm, kvitask og grønnask. I undervegetasjonen finnes blant annet piggaralia, *[[Callicarpa americana]]*, virginiasommersnø, vierhortensia, *[[Morella cerifera]]*, *[[Smilax]]*, *[[Symplocos tinctoria]]* og bærlyng.

Virginiahumlebøk er utbredt i det meste av den østlige halvdelen av USA samt i sørøstlige Canada. Nordgrensen går fra Cape Breton og Prince Edward Island vestover gjennom sørlige Ontario og nordlige Michigan til sørøstlige Manitoba. Vestgrensen går gjennom Nord-Dakota, Black Hills i Sør-Dakota og nordøstlige Wyoming sørover til østlige Texas. Isolerte bestander finnes i fjellene i Mexico, Guatemala, Honduras og El Salvador.

## Referanser


## Eksterne lenker

*
Antonio B. Won Pat internasjonale lufthavn

**Antonio B. Won Pat internasjonale lufthavn** (IATA: **GUM**, ICAO: **PGUM**) er en lufthavn som ligger øst for Hagåtña (tidligere Agana) på øya Guam (USAs territorium). Tidligere var flyplassen militær, kjent som Naval Air Station Agana. Lufthavnen er den største på øya og den eneste internasjonale lufthavnen på territoriet og er også kjent som **Guam International Airport**.

Lufthavnen har flyruter utenriks til en rekke destinasjoner i Det fjerne østen, samt Australia, og innenriks flyruter (USA) til Honolulu på Hawaii og noen mindre øyer i Stillehavet.

Flyselskapet United Airlines opererer flest flyruter.

Lufthavnen har fått sitt navn fra Antonio Borja Won Pat (Demokrat) som var den første representanten fra Guam i Representantenes hus.

## Referanser


## Eksterne lenker
*
Johan Jørgen Broch (III)

**Johan Jørgen Broch** (født i Christiania 10. februar 1846, død i Christiania 10. april 1868 var en svært lovende kunstmaler.

Broch var sønn av statsråd og professor i matematikk Ole Jacob Broch og hustru Friederike Ernestine Wilhelmine Schmidt (5.2.1823–13.10.1901).

Etter examen artium tok han philosophicum, men viste et stort talent for landskapsmalerier. Dermed brøt han over tvert med akademia og fikk plass på Johan Eckersbergs malerskole i Christiania. I årene 1864 til 1867 var han elev ved Kunstakademiet i København, og fra den tid ble en rekke av hans tegnede landskapsprospekter fra Norge xylografert og gjengitt i dansk Illustreret Tidende. Svært mange av dem ble senere innlemmet i Nordiska taflor.

Han er representert i Norsjonalmuseet for kunst (Nasjonalgalleriet) med oljemaleriet «Kystlandskap i solnedgang», 1868. 
 
## Representasjon på utstillinger
*Charlottenborgutstillingen, 1865-1867.I en korrespondanseartikkel fra København omtales Brochs bidrag til utstillingen som «et Landskab med Motiv fra Christianiafjorden, et tækkeligt lidet Billede.» (Korrespondanse til Nyhedsbladet. I: *[[Illustreret Nyhedsblad]]* Nr. 18. Christiania den 6. Mai 1866, s. 88.)
*Skandinavisk utstilling, Stockholm, 1866.
*Post mortem på Nordisk Industri- og Kunstudstilling, København, 1872.

## Trivia
*Julius Middelthun utførte i 1869 en minnebyste i gips av Broch.

## Noter og referanser


## Litteratur
*Weilbach: *Weilbach Kunstnerleksikon*, København, 1897, bd. 2, s. 591.
*Thieme Becker: *Allgemeines Lexikon der bildenden Künstler*, Leipzig, 1910, bd. 5, s. 36.
*Gran, H.: *Julius Middelthun*, Oslo, 1946, s. 169f, 239, 273.
Kopperudelva

**Kopperudelva** (fra Vortungen til Sagtjenn også kalt *Vortungsbekken*) er ei elv i Rømskog i Aurskog-Høland kommune i Akershus. Den renner fra innsjøen Vortungen til Rømsjøen. Elva er 3,5 kilometer lang, hvorav Vortungsbekken utgjør 0,7 kilometer. Vassdraget starter som en rekke små bekker som samles i Vortungen, og har en total lengde på 11,4 kilometer.

## Referanser
Kristoffer Ødemarksbakken

**Kristoffer Ødemarksbakken** (født 1995) er en norsk fotballspiller som spiller for .

## Referanser


## Eksterne lenker
*
Vince Staples

**Vincent Jamal Staples** (født 2. juli 1993) er en amerikansk rapper fra Ramona Park-området i Long Beach, California. Han er et medlem av hip-hop trioen Cutthroat Boyz med Aston Matthews og Joey Fatts. Staples har vært i nær kontakt med flere av medlemmene i hip-hop kollektivet Odd Future, mest noterbart Earl Sweatshirt. Han er for tiden signert til Blacksmith Records, ARTium Records og Def Jam Recordings.

Staples ble først kjent via gjestevers på diverse Odd Future medlemmers prosjekter og hans mixtape Stolen Youth, i samarbeid med Mac Miller som produserte prosjektet under pseudonymet Larry Fisherman. I oktober 2014 ga han ut sin debut EP ved navn Hell Can Wait, med singlene «Hands Up» og «Blue Suede». Hans debut album, Summertime '06, ble utgitt 30. juni 2015, og mottok svært god kritikk. Han var også en del av XXL sin Freshman Class i 2015.

## Tidlig liv og utdanning
Staples ble født i Compton, California. Han flyttet senere til North Long Beach, California etter at hans mor bestemte at hun ville flytte ut av Compton grunnet den store mengden kriminalitet. Staples er den yngste av fem søsken, to brødre og tre søstre. Han vokste opp i fattigdom.

Staples gikk på Optimal Christian Academy fra 4. til 8. klasse, som han har sagt at var en innflytelsesrik og positiv opplevelse. Da han gikk på high school sendte hans mor han til Atlanta, Georgia for å bo med en av søstrene hans. Han gikk på high school der i 6. måneder. Etter hans hjemkomst til Sør-California, gikk Staples på andre high schools: Jordan High School i Long Beach, Mayfair High School i Bellflower, Opportunity High School hjemmeskole, Esperanza High School i Anaheim, og Kennedy High School, blant andre.

## Eksterne lenker
* 
* 
* 
*
Nftables

**nftables** er et undersystem av Linuxkjernen som sørger for filtrering og klassifisering av datapakker. Det ble innført i Linuxkjernens versjon 3.13 den 19. januar 2014.

nftables er ment å erstatte visse deler av netfilter, ettersom det har bedre throughput og mindre kodeduplisering. Nftables blir konfigurert via brukermodus-verktøyet *nft* mens netfilter konfigureres ved hjelp av verktøyene *[[iptables]]*, *ip6tables*, *[[arptables]]* og ''ebtables'

nftables anvender byggesteinene i infrastrukturen Netfilter, slik som de eksisterende koblinger til nettverkstakken, søkesystemet etter forbindelser, brukermodusens køkomponent og undersystemet for logging.

## Referanser


## Eksterne lenker
*
Allround-NM på skøyter junior 1989

**Allround-NM på skøyter junior 1989** ble avholdt 13., 14. og 15. januar 1989 på Fram kunstisbane i Larvik med 80 deltakere, fordelt på 10 i eldre junior kvinner, 24 i yngre junior kvinner, 18 i eldre junior menn og 28 i yngre junior menn.Teknisk arrangør var Idrettsforeningen Fram.

Juniornorgesmestere i allround 1989 ble Heidi Skjeggestad, Idrettsforeningen Fram i eldre junior kvinner, Hege Langli, Asker Skøyteklubb i yngre junior kvinner, Kai Stensli, Skreia Skøyteklubb i eldre junior menn og Ådne Søndrål, Hol Idrettslag i yngre junior menn.

## Medaljevinnere

## Sammenlagt kvinner eldre junior

## Sammenlagt kvinner yngre junior

## Sammenlagt menn eldre junior

## Sammenlagt menn yngre junior

## Kilder
* 
*
*
*

## Eksterne lenker
* 
*
4K-oppløsning

**4K-oppløsning** (også kalt **4K2K**, **4K**) refererer til fjernsyn-, mobil- eller dataskjermer som har en horisontal skjermoppløsning på 4096 piksler. Flere 4K-oppløsninger finnes innenfor digital-TV og digital kinematografi. På TV-er og forbrukselektronikk, er 4K Ultra-high-definition television (UHD) eller UHD-1 de dominerende 4K-standarder. Innenfor filmindustrien er Digital Cinema Initiatives (DCI) den dominerende 4K-standard. I 2015 økte markedsandelen for 4K fjernsyn betraktelig, ettersom prisene sank dramatisk i 2014 og 2015. I 2025 er det forventet at over halvparten av husholdningene i USA har et 4K-kapabelt TV (2160p), som vil ha en mye raskere adopsjonsrate enn vanlig HD (1080p).

Andelen av solgte TV-er i Norge, som har 4K-oppløsning var 47 % i 2017 og 92 % i 2019.

## Referanser
DisplayPort

**DisplayPort** er et digitalt skjermgrensesnitt som er utviklet av Dell og standardisert av Video Electronics Standards Association (VESA). Grensesnittet blir primært brukt for å knytte en videokilde til en skjermenhet slik som en dataskjerm, selv om den også kan overføre audioteknologi, USB og andre former for data.

VESA er konstruert for å erstatte VGA, DVI og FPD-Link, og er bakoverkompatibel med VGA, DVI og HDMI gjennom bruken av hunn- og hannkjønnsplugger.

Standarden ble lansert i mai 2006.

## Referanser
OverlayFS

**OverlayFS** er et POSIX-kompatibelt union mount filsystem for Linuxkjernen. OverlayFS ble integrert i Linuxkjernen i versjon 3.8 den 7. desember 2014. Det ble forbedret i versjon 4.0, med forbedringer som var nødvendig for  drivere for lagring i Docker.

## Referanser
Instituto San Sebastián de Yumbel

**Instituto San Sebastián de Yumbel** er en symbolsk subsidiert privatskole i Chile. Det er en av de eldste institusjonene i regionen Bío-Bío og spiller en viktig rolle både i kommunen Yumbel og i omgivelsene.

## Historie
Den ble grunnlagt 6. oktober 1879 av erkebiskop José Hipólito Salas under navnet *Seminario de San Sebastián de Yumbel*. I 1905 fikk skolen sitt nåværende navn. Den bærer navnet til skytshelgen til byen, helgenen og martyren San Sebastián. Skolen tilbyr voksenopplæringsklasser siden 1881 og førskoleutdanning siden 1920. Den ble grunnlagt av bispedømmet Concepción og er den eldste skolen i regionen Bío-Bío.

## Referanser
Heterogeneous System Architecture

**Heterogeneous System Architecture** (**HSA**) er et sett med spesifikasjoner som gjør det mulig å integrere mikroprosessorer og grafikkprosessorer på samme databuss, med delt minne og arbeidsenheter. HSA blir utviklet av HSA Foundation, som blant annet omfatter Advanced Micro Devices og ARM Holdings. Plattformens hensikt er å redusere latens mellom mikroprosessorer, grafikkprosessorer og andre beregnende enheter for å gjøre disse enhetene mer kompatible sett fra en programmerers synspunkt, og frigjøre programmereren fra oppgaven å planlegge flytting av data mellom enhetenes separate minnebanker (som for tiden kan gjøres med OpenCL eller CUDA.)

CUDA og OpenCL såvel som andre avanserte programmeringsspråk kan bruke HSA for å øke deres ytelse. Heterogen databehandling er utbredt i MPSoC-utstyr som nettbrett, smarttelefoner, andre mobile enheter og spillkonsoller. HSA tillater bruk av grafikkprosessorer for utførelse av flyttallsberegninger, uten å kreve et separat minne eller en separat skedulering.

## Referanser
Piano Man

«**Piano Man**» er den første singelen til Billy Joel. Den ble utgitt 2. november 1973, og har senere blitt inkludert på flere album, deriblant hans andre studioalbum med samme navn. «Piano Man» er Joels første store hit. I april 1974 havnet sangen på tjuefemteplass på Billboard Hot 100-lista. I 2016 ble sangen utvalgt av Library of Congress til bevaring i National Recording Registry med begrunnelsen «culturally, historically, or aesthetically important» (norsk: viktig kulturelt, historisk eller estetisk).

## Bakgrunn
«Piano Man» er en fiksjonsfortelling av Joels tidligere jobb som piano-lounge-artist fra 1972–1973 på den nå nedlagte baren Executive Room (baren lå i Wilshire-distriktet i Los Angeles). I en samtale med Actors Studio sa Joel at han måtte komme seg bort fra New York grunnet en krangel han hadde med sitt tidligere plateselskap. Dette førte til at han flyttet til Los Angeles i tre år sammen med den første kona si. Siden han trengte å jobbe for å tjene penger skaffet han seg jobb på Executive Room som barpianist under navnet «Bill Martin» (Joels fulle navn er William Martin Joel). Årsaken til at han valgte et annet alias var at han ikke ville bli gjenkjent.

Joel har forklart at alle karakterene i sangen er basert på virkelige personer. «John at the bar» var en faktisk bartender som jobbet under Joels skift. «Paul is a real estate novelist» refererer til en eiendomsmegler med navnet Paul som satt og jobbet på det han trodde kom til å bli amerikas neste bestselgende roman. «The waitress is practicing politics» refererer til Joels første kone, Elizabeth Weber, som også jobbet som servitør på Executive Room samtidig som Joel spilte piano der.

## Musikkvideo
Den første musikkvideoen til «Piano Man» ble utgitt i 1973. Den viser Joel som opptrer som Bill Martin og fremfører sangen. En ny versjon av videoen ble filmet i 1985 med nye sidepersoner, men likevel mer eller mindre lik den forrige. Den originale videoen spilte av en alternativ versjon av sangen med samme lengde, mens den nye videoen tar i bruk albumversjonen.

## Referanser
Just-in-time-kompilering

**Just-in-time-kompilering**, eller **JIT-kompilering**, også kalt **dynamisk oversettelse**, er en kompilering som blir foretatt under kjøringen av et program i stedet for forut for eksekvering. Som regel er dette en oversettelse til maskinkode som deretter utføres direkte, men det kan også være en oversettelse til et annet format. Et system som implementerer en JIT-kompilator fortsetter vanligvis å analysere koden som utføres og identifiserer deler av koden hvor hastighetsforbedringen fra kompilering kan overveie kostnadene ved kompilering.

JIT er en kombinasjon av to tradisjonelle måter å oversette maskinkode på &ndash; fortolkning og ahead-of-time-kompilering &ndash; og kombinerer fordeler og ulemper fra begge.

## Referanser
Lås (informatikk)

Innenfor informatikk er en **lås** eller en **mutex** (forkortelse for gjensidig utelukkelse eller *mutual exclusion*) en synkroniseringsmekanisme hvor der er mange tråder av utførelse. En lås er konstruert for å tvinge frem en politikk av samtidighetskontroll ved hjelp av gjensidig utelukkelse.

## Litteratur
*  Andrew S. Tanenbaum, Albert S Woodhull (2006): *Operating Systems Design and Implementation, 3rd Edition*, Prentice Hall, 
*
NVDIMM

**Non-Volatile Dual In-line Memory Module (NVDIMM)** er betegnelsen på et dataminne (RAM) for datamaskiner. «Non-volatile» (ikke-flyktig) betyr at dataminnet bevarer sitt innhold selv når strømmen blir avslått, enten på grunn av uventet strømtap, systemkrasj eller normal  avslåing av systemet. «Dual in-line» identifiserer produktet som noe som bruiker en DIMM-pakke. NVDIMM forbedrer applikasjoners ytelse, datasikkerheten og tiden det tar å gjenopprette etter et datakrasj. Dette forbedrer varigheten og påliteligheten til SSD.

## Referanser
Triple Nine Society

**Triple Nine Society** er en internasjonal organisasjon for personer som skårer høyere enn 99,9 prosent av verdens befolkning på standariserte tester. Triple Nine Society aksepterer resultater fra minst 26 forskjellige intelligenstester.

Triple Nine Society er en ideell 501(c)(7) organisasjon innlemmet i USA. Organisasjonen ble grunnlagt i 1978. TNS har mer enn 1 600 medlemmer fordelt på 40 land. Deres konstitusjon oppfordrer vennskap, kommunikasjon og intellektuell utforskning. Medlemmene kommuniserer online, på samlinger, og gjennom *Vidya*, deres tidsskrift, som utgis annenhver måned.

## Historie
Triple Nine Society ble started med demokratiske prinsipper som grunnlag. Konsernsjefer styrer i en to-års-periode. Seks av dem blir bestemt gjennom et valg og tre gjennom årlige resultatvurderinger. Avstemningen foregår fra 1. februar til og med 1. mars. Alle valgene foregår i partallsår.

I 2015 started TNS Triple Nine Society Foundation, for å gi stipend til spesielt begavede studenter som sikter mot en høy utdanning, for å opplyse offentligheten om intellektuelt begavede personers behov, og for annen veldedighet.

## Referanser
Saint Kitts og Nevis under VM i friidrett 2011

** [[Saint Kitts og Nevis]]** deltok under VM i friidrett 2011 i Daegu, Sør-Korea, 27. august til 4. september 2011.

## Medaljevinnere

## Referanser


## Eksterne lenker
* Official local organising committee website
* Official IAAF competition website
Vesterelva (Nesseby)

**Vesterelva** (nordsamisk: *Njiðggujohka*) er ei elv i Nesseby kommune i Finnmark. Den renner fra Vesterelvvannet til Meskefjorden ved grenda Vesterelv. Elva er 19,6 kilometer lang, eller 46,7 kilometer medregnet Savetjohka.

Nedstrøms Vesterelvvannet er dalbunnen fylt opp av løsavsetninger med landformer fra isavsmeltingens og landhevningens historie, som for eksempel marine terrasseformer, dødisgroper, dreneringskanaler, eskere, strandvoller og randmorener. Vesterelvas nedre løp meandrer gjennom store løsmasser. På begge sider av elva ligger vidstrakte myrområder med store innslag av palsmyr.

Det går laks opp i elva, og det er bygget laksetrapper forbi fossene vest for Karlebotn.

Europavei 6 går langs nedre del av elva.

## Vern
Vassdraget ble i 1973 vernet mot kraftutbygging i Verneplan I for vassdrag. Vernevedtaket var basert på de naturvitenskapelige interessene knyttet til elveløpsformer, botanikk og fauna.

Områdene rundt elvas munning i Varangerfjorden er fredet som Varangerbotn naturreservat.

## Referanser
Nicole Hanselmann

**Nicole Hanselmann** (født 6. mai 1991) er en sveitsisk syklist som konkurrerer i landeveissykling. Hun representerte Sveits under VM i landeveissykling 2014, vant 1. etappe av Ladies Tour of Norway 2016 og ble sveitsisk mester i landeveissykling i 2017.

## Referanser


## Eksterne lenker
*
Vesterelvvannet

**Vesterelvvannet** (nordsamisk; **Njiđggujávri**) er en innsjø i Nesseby kommune i Finnmark. Den ligger seks kilometer sør for Karlebotn og er utspring for Vesterelva. Det ligger en rekke hytter rundt innsjøen, spesielt på øst- og sørsida.

Vesterelvvassdraget ble vernet mot kraftutbygging i Verneplan I for vassdrag i 1973.

## Referanser
Anouska Koster

**Anouska Koster** (født 20. august 1993) er en nederlandsk syklist som konkurrerer i landeveissykling. Hun ble nederlandsk mester i landeveissykling i 2016, vant 3. etappe av Ladies Tour of Norway 2016 og ble tredje kvinne sammenlagt i rittet.

## Referanser


## Eksterne lenker
*
Jong (elv)

**Jong** (kalles **Taia** i distriktet Moyamba) (engelsk: *Jong River*, *Jangay River*, *Taia River*, *Tehya River*, *Sanden River*) er en elv i Sierra Leone. Fjerneste kilde er den eneste naturlige, permanente innsjøen i det indre av landet, Sonfonsjøen i Sulafjellene. Fra denne flyter kildeelva Pampana. Jong er om lag 249 kilometer lang, med et nedbørfelt på 7&nbsp;500 km², og munner ut i estuaret Sherbro River et stykke vest for byen Mattru Jong.
 
## Referanser
OpenBinder

**OpenBinder** er et system for interprosesskommunikasjon. Det ble opprinnelig utviklet av Be Inc., og deretter av Palm, Inc., og var grunnlaget for rammeverket Binder. Idag brukes det i operativsystemet Android, som blir utviklet av Google.

OpenBinder ble integrert i versjon 3.19 av Linuxkjernen den 8. februar 2015.

## Referanser